આખો દિવસ મન પર એક ઉદાસી છવાઈ રહી. ક્યાંય ચેન પડે નહીં. રાત્રે સૂવા જતાં હતાં ત્યાં અમેરિકાથી દીકરા-વહુનો ફોન આવ્યો. દીકરાએ તો હંમેશની જેમ – ‘કેમ છે ? તબિયત સારી રહે છે ને ?’ એટલી વાત કરીને પોતાની પત્નીને ફોન આપ્યો. વહુના અવાજમાં ખુશી છલકાતી હતી, ‘મા, મેની મેની કોન્ગ્રેચ્યુલેશન્સ. તમને એ જણાવવા માટે ખાસ ફોન કર્યો કે, માત્ર ઈન્ડિયામાં જ નહીં તમે તો અમેરિકામાં પણ લેખિકા તરીકે બહુ લોકપ્રિય છે. આજે મરાઠી સમાજના ‘ગેટ-ટુ-ગેધર’માં તમારી ‘કાદમ્બરી’ને મુખ્ય વક્તાએ એટલી વખાણી, એટલી વખાણી કે… વી આર પ્રાઉડ ઑફ યુ મા !’